[{"text_idx": "#000000", "text": "Deddf newydd: Gobaith i ragor?"}, {"text_idx": "#000001", "text": "Disgrifiad o\u2019r llun, Cafwyd ymgyrch i godi ymwybyddiaeth am y newidiadau gan Lywodraeth Cymru cyn i'r cynllun ddod i rym"}, {"text_idx": "#000003", "text": "O ddydd Mawrth ymlaen, os nad ydi unigolyn wedi cofnodi penderfyniad i roi organau ar Gofrestr Rhoddwyr Organau'r Gwasanaeth Iechyd, ystyrir nad oes gan yr unigolyn wrthwynebiad i roi organau."}, {"text_idx": "#000006", "text": "Disgrifiad o\u2019r llun, Bu farw Simon Williams yn 2014 ac fe gafodd ei organau eu rhoi i eraill yn dilyn ei farwolaeth"}, {"text_idx": "#000007", "text": "Flwyddyn yn o\u0302l bu farw Simon Williams yn sydyn yn 34 oed o ganlyniad i nifer o strociau dioddefodd un noson."}, {"text_idx": "#000008", "text": "Gan wybod fod Simon wedi eisiau bod yn rhoddwr organau, cytunodd y teulu i roi ei organau ac mae'r weithred honno wedi rhoi cysur mawr i'r teulu meddai nhw."}, {"text_idx": "#000009", "text": "Mae gwraig Simon, Bev Williams o Benmaenmawr yng Nghonwy yn dweud fod rhoi organau Simon wedi helpu'r broses alaru: \"Rydym wedi ond cael profiad cadarnhaol o roi organau ac mae gwybod fod Simon wedi mynd ymlaen i helpu pobl eraill wedi ein helpu'n fawr iawn gyda'n galaru."}, {"text_idx": "#000010", "text": "\"Roedd Simon yn berson elusennol iawn ac rwy'n teimlo'n hynod o falch o'r hyn y mae wedi gwneud i achub bywydau pobl eraill - mae'n syndod beth allwch chi wneud i helpu rhywun arall pan fyddwch yn marw. Os gallai weld drosto'i hun beth mae ei rodd wedi ei wneud ar gyfer pobl eraill, fe fyddai llawn bwrlwm."}, {"text_idx": "#000012", "text": "Dywedodd Manon, chwaer Simon, o Fangor: \"Mae marwolaeth Simon wedi bod yn drasiedi go iawn ar gyfer ein teulu cyfan ac rydym i gyd yn ei golli'n fawr. Ond rydym mor hapus y gallai Simon fod yn rhoddwr organau."}, {"text_idx": "#000013", "text": "\"Roeddwn wedi bod yn gefnogwr o'r gyfraith ers cynigiwyd ychydig flynyddoedd yn o\u0302l, ond doedd gen i ddim syniad bod Simon wedi'i gofrestru fel rhoddwr organau. Gobeithio y bydd stori ein teulu yn dangos i bobl y ffordd y gall rhodd organau wneud gwahaniaeth mawr a phwysleisio'r pwysigrwydd i bobl drafod eu dymuniadau gyda'u hanwyliaid.\""}, {"text_idx": "#000017", "text": "\"O ni ar dialysis cyn hynny. Ffeindo nhw mas o ni ffili anadlu na dim byd ac roedd fy chest i yn tight. O'n i ffili gwneud dim byd - ac yn cysgu lot. Oedd iechyd fi wedi beni lan at March pan es i ar dialysis. O'n i ffili cerdded ac roedd hi'n galed i godi."}, {"text_idx": "#000018", "text": "\"Ffeindo nhw mas bod kidneys fi wedi mynd a es i lan yma i'r Heath yn June a ffeindo mas bod fy kidneys i wedi mynd ac roedd eisiau transplant arna'i."}, {"text_idx": "#000019", "text": "\"Os ydi popeth yn iawn mae wedi rhoi 10-15 o flynydde' ar fy mywyd i. O'r blaen do'dd dim bywyd 'da fi.\""}, {"text_idx": "#000020", "text": "Wrth edrych ymlaen at y newidiadau i'r drefn o roi organau, dywedodd Mr Jones: \"Dwi'n meddwl bod o'n beth da a dweud y gwir achos weithie mae pobl wedi marw heb gael chance i wneud popeth. Fel oedd e o'r blaen oedd rhaid i chi fynd ar list - ac roedd e'n galed i gael transplant."}, {"text_idx": "#000023", "text": "Un sydd yn aros am aren newydd ers 1991, yn derbyn dialysis dair gwaith yr wythnos am bedair awr bob tro, ac yn croesawu'r drefn newydd ydi Sharon Wynne o Langefni."}, {"text_idx": "#000024", "text": "Dywedodd wrth BBC Cymru: \"Roeddwn i'n gweithio llawn amser ond ers dwi wedi bod ar dialysis dwi ddim yn medru gweithio llawn amser ddim mwy. Dwi wedi blino gormod. Mae'r dialysis yn cadw i fi fynd ond dydw i ddim 100% fel oeddwn i cynt."}, {"text_idx": "#000025", "text": "\"Mae gen i 'potential donor' - fy merch - ond hefo'r ddeddf newydd mi fasa'r ferch yn sbario gorfod mynd drwy'r operation. Faswn i'n lecio cael un gan rhywun arall ond fel mae pethau fel hyn mae pethau am fod i fi."}, {"text_idx": "#000029", "text": "Arestio dau wrth ymchwilio i ddiflaniad llanc yn 2002"}, {"text_idx": "#000036", "text": "Bywyd fel 'yr unig Iddew yn y pentref'"}]